Երաժիշտ, երգահան Վահան Արծրունին ասում է, որ հենց ամենասկզբից էլ հույս էր փայփայում, որ հենց այդպես էլ կլինի. «Չնայած այնքան հակասական էին ու իրարամերժ Սերժ Սարգսյանի գործողությունները, որ մի պահ եղավ՝ ինքը լրիվ իրականության զգացողությունը կորցրած մարդու տպավորություն թողեց։ Պատգամավորների առեւանգումը, ֆիզիկական ճնշումն ու շարժման լիդերի առեւանգումը ոչ միայն քաղաքական գործչին ոչ հարիր գործողություններ էին․ սա ոչ ադեկվատ մարդու պահվածք էր։ Եվ այդ ֆոնի վրա իր այդ ողջամիտ եւ իրատեսական քայլը պարզապես ապշեցրեց, եւ իսկապես անսպասելի էր, որովհետեւ դրան նախորդած քայլերն ու որոշումներն ամենեւին այլ մտադրությունների եւ նպատակների մասին էին վկայում»։